CELEX: 32006R0228
Language: sl
Date: 2006-02-09
Title: Uredba Komisije (ES) št. 228/2006 z dne  9. februarja 2006  o spremembi Uredbe (ES) št. 2257/94 o določitvi kakovostnih standardov za banane

10.2.2006   
            
            
               SL
            
            
               Uradni list Evropske unije
            
            
               L 39/7
            
         
      UREDBA KOMISIJE (ES) št. 228/2006
   z dne 9. februarja 2006
   o spremembi Uredbe (ES) št. 2257/94 o določitvi kakovostnih standardov za banane
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske Skupnosti,
   ob upoštevanju Uredbe Sveta (EGS) št. 404/93 z dne 13. februarja 1993 o skupni ureditvi trga za banane (1), in zlasti člena 4 Uredbe,
   ob upoštevanju naslednjega:
   
               (1)
            
            
               Uredba Komisije (ES) št. 2257/94 (2) določa podrobna pravila za uporabo Uredbe (EGS) št. 404/93 glede standardov kakovosti za banane.
            
         
               (2)
            
            
               Nedavne raziskave sort banan so prispevale k razvoju različnih hibridov. To je primer sorte Flhorban 920, triploidnega hibrida Musa balsisiana X Musa acuminata, ki sodi v skupino AAA. Tej sorti je bilo dodeljeno varovanje Skupnosti z Odločbo št. 13757 Urada Skupnosti za rastlinske sorte z dne 19. julija 2004. Hibridi morajo biti zato zajeti v Uredbi (ES) št. 2257/94.
            
         
               (3)
            
            
               Zaradi posebnih podnebnih razmer v naslednjih regijah Uredba (ES) št. 2257/94 dovoljuje, da se v Skupnosti lahko prodajajo banane, proizvedene na Madeiri, Azorih, v Algarve, na Kreti in Lakoniji, če so razvrščene v kakovostni razred II, čeprav niso v skladu z zahtevami, po katerih morajo biti dolge najmanj 14 cm. Enako odstopanje je primerno predvideti za banane, proizvedene na Cipru, kjer so podnebne razmere podobne.
            
         
               (4)
            
            
               Za potrebe trga Skupnosti in ob upoštevanju standarda Codex Alimentarius za banane (Codex Stan 205-1997) je treba dovoliti trženje posameznih plodov banan.
            
         
               (5)
            
            
               Uredbo (ES) št. 2257/94 je zato treba ustrezno spremeniti.
            
         
               (6)
            
            
               Ukrepi, predvideni s to uredbo, so v skladu z mnenjem Upravljalnega odbora za banane –
            
         SPREJELA NASLEDNJO UREDBO:
   Člen 1
   Uredba (ES) št. 2257/94 se spremeni:
   
               1.
            
            
               Priloga I se spremeni:
               
                           (a)
                        
                        
                           Točka I se nadomesti z:
                           „I.   OPREDELITEV PROIZVODA
                           Ta standard se uporablja za banane sort (kultivarje) Musa (AAA) spp., podskupin Cavendish in Gros Michel ter za hibride iz Priloge II, ki se po pripravi in pakiranju potrošnikom prodajajo sveži. Banane, namenjene za predelavo in rajske smokve niso zajete.“
                        
                     
                           (b)
                        
                        
                           V točki III se četrti odstavek nadomesti z:
                           „Kot izjema tretjega odstavka se v Skupnosti lahko prodajajo banane z Madeire, Azorov, Algarve, Krete, Lakonije in Cipra, ki so krajše od 14 cm, vendar jih je treba razvrstiti v II. kakovostni razred.“
                        
                     
                           (c)
                        
                        
                           V točki V.C se prvi odstavek nadomesti z:
                           „Banane morajo biti v šopih ali delih šopov z najmanj štirimi plodovi. Banane so lahko prav tako na voljo kot posamezni plodovi.“
                        
                     
         
               2.
            
            
               V Prilogi II se v skupini AAA za podskupino Gros Michel vstavi vrstica:
               
                           Skupina
                        
                        
                           Podskupina
                        
                        
                           Glavni kultivarji
                           (niso navedeni vsi)
                        
                     
                            
                        
                        
                           „Hibridi
                        
                        
                           Flhorban 920“
                        
                     
         Člen 2
   Ta uredba začne veljati sedmi dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 9. februarja 2006
      
         
            Za Komisijo
         
         Mariann FISCHER BOEL
         
         
            Članica Komisije
         
      
   
   
      (1)  UL L 47, 25.2.1993, str. 1. Uredba, kakor je bila nazadnje spremenjena z Aktom o pristopu iz leta 2003.
   
      (2)  UL L 245, 20.9.1994, str. 6. Uredba, kakor je bila nazadnje spremenjena z Uredbo (ES) št. 386/97 (UL L 60, 1.3.1997, str. 53).